**ΕΡΓΑΣΤΗΡΙΟ ΙΑΤΡΙΚΗΣ ΦΥΣΙΚΗΣ**

**ΕΠΙΛΕΓΟΜΕΝΟ ΜΑΘΗΜΑ: ΕΙΣΑΓΩΓΗ ΣΤΗ ΒΙΟΪΑΤΡΙΚΗ ΤΕΧΝΟΛΟΓΙΑ**

Οι εξετάσεις στο επιλεγόμενο μάθημα της «Εισαγωγής στη Βιοϊατρική Τεχνολογία» για την περίοδο Σεπτεμβρίου, για όλους τους φοιτητές των Τμημάτων Ιατρικής και Οδοντιατρικής, θα γίνουν την **Τετάρτη 30 Σεπτεμβρίου** απογευματινές ώρες. Η ακριβής ώρα θα ανακοινωθεί αργότερα.

Για να συμμετέχετε στις εξετάσεις, θα πρέπει να έχετε δηλώσει το μάθημα στο sis και το όνομά σας να εμφανίζεται στην τάξη του μαθήματος στο e-learning.

Οι εξετάσεις θα γίνουν ηλεκτρονικά μέσω του e-learning. Την ημέρα των εξετάσεων, στη σελίδα του μαθήματος στο e-learning, θα υπάρχει ένα κουίζ με **30 ερωτήσεις πολλαπλών επιλογών,** για καθεμία από τις οποίες θα κληθείτε να επιλέξετε τη σωστή**.** Οι ερωτήσεις πολλαπλών επιλογών θα προέρχονται από τα 27 θέματα που σας έχουμε ήδη ανακοινώσει τον Ιανουάριο 2020. **Για κάθε σωστή απάντηση θα κερδίζετε έναν βαθμό. Δεν θα υπάρχει αρνητική βαθμολογία για τις τυχόν λανθασμένες απαντήσεις.**

Για τη σύνδεσή σας στο e-learning θα χρησιμοποιήσετε τον προσωπικό σας υπολογιστή (desktop ή laptop) στον οποίο θα έχετε κλειστά την κάμερα και το μικρόφωνο.

Για την ταυτοποίησή σας **και** **για την επιτήρηση της εξεταστικής διαδικασίας,** θα πρέπει ταυτόχρονα να συνδεθείτε μέσω φορητής συσκευής (κινητού τηλεφώνου ή tablet) σε συνεδρία ZOOM, χρησιμοποιώντας τον ιδρυματικό σας λογαριασμό. Τα στοιχεία της συνεδρίας (Meeting ID και password) θα σας αποσταλούν το πρωί της ημέρας των εξετάσεων. Η κάμερα του κινητού ή του tablet θα πρέπει να βλέπει την οθόνη και το πληκτρολόγιο του υπολογιστή με τον οποίο θα είστε συνδεδεμένοι στο e-learning, και εσάς πλαγίως. Σύντομα θα σας δοθούν πιο αναλυτικές οδηγίες.

Να προσέχετε τους εαυτούς σας και καλή επιτυχία σε όλα τα μαθήματά σας.

Από το Εργαστήριο Ιατρικής Φυσικής